ประกาศกรมทรัพย์สินทางปัญญาประกาศกรมทรัพย์สินทางปัญญาเรื่องการกำหนด แบบ รายการที่ต้องแจ้ง หลักเกณฑ์ วิธีการ และเงื่อนไข การทำการผลิตหรือว่าจ้างทำการผลิตการเปลี่ยนแปลงรายการ การย้ายสถานที่ผลิต เครื่องหมายรับรองการผลิตเครื่องหมายรับรองงานต้นแบบการจัดทำบัญชีของผู้ทำการผลิต การได้มาหรือมีไว้ในครอบครองหรือจำหน่ายจ่าย โอน เครื่องจักร และการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดีพ.ศ. ๒๕๔๘ อาศัยอำนาจตามความในมาตรา ๕ มาตรา ๖ มาตรา ๗ มาตรา ๘ มาตรา ๙ มาตรา๑๐ มาตรา ๑๖ มาตรา ๑๗ และมาตรา ๑๘ แห่งพระราชบัญญัติการผลิตผลิตภัณฑ์ซีดี พ.ศ.๒๕๔๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมทรัพย์สินทางปัญญาจึงออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกรมทรัพย์สินทางปัญญา เรื่อง การกำหนด แบบรายการที่ต้องแจ้ง หลักเกณฑ์ วิธีการ และเงื่อนไขการทำการผลิตหรือว่าจ้างทำการผลิต การเปลี่ยนแปลงรายการ การย้ายสถานที่ผลิตเครื่องหมายรับรองการผลิต เครื่องหมายรับรองงานต้นแบบการจัดทำบัญชีของผู้ทำการผลิต การได้มาหรือมีไว้ในครอบครอง หรือจำหน่าย จ่าย โอนเครื่องจักร และการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดี พ.ศ. ๒๕๔๘ ลงวันที่ ๒๓ สิงหาคม พ.ศ. ๒๕๔๘(๒) ประกาศกรมทรัพย์สินทางปัญญา เรื่อง การกำหนด แบบรายการที่ต้องแจ้ง หลักเกณฑ์ วิธีการ และเงื่อนไขการทำการผลิตหรือว่าจ้างทำการผลิต การเปลี่ยนแปลงรายการ การย้ายสถานที่ผลิตเครื่องหมายรับรองการผลิต เครื่องหมายรับรองงานต้นแบบการจัดทำบัญชีของผู้ทำการผลิต การได้มาหรือมีไว้ในครอบครอง หรือจำหน่าย จ่าย โอนเครื่องจักร และการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดี พ.ศ. ๒๕๔๘ (ฉบับที่ ๒) ลงวันที่ ๒๓ กันยายนพ.ศ. ๒๕๔๘หมวด ๑บททั่วไป ข้อ ๒ แบบตามพระราชบัญญัติการผลิตผลิตภัณฑ์ซีดีพ.ศ. ๒๕๔๘ ให้ใช้แบบแนบท้ายประกาศ ดังนี้(๑) แบบการแจ้งสำหรับผู้จะทำการผลิต การย้ายสถานที่ผลิตการได้มาหรือมีไว้ในครอบครองซึ่งเครื่องจักร การจำหน่าย จ่าย โอน เครื่องจักรและการได้มาหรือมีไว้ในครอบครองซึ่งเม็ดพลาสติกให้ใช้แบบ ซีดี ๐๑(๒) แบบการแจ้งสำหรับเจ้าของลิขสิทธิ์ให้ใช้แบบ ซีดี ๐๒(๓) แบบการแจ้งการเปลี่ยนแปลงรายการให้ใช้แบบ ซีดี ๐๓(๔) แบบใบรับแจ้งสำหรับผู้จะทำการผลิตให้ใช้แบบ ซีดี ๐๔(๕) แบบใบรับแจ้งสำหรับเจ้าของลิขสิทธิ์ให้ใช้แบบ ซีดี ๐๕(๖) แบบการจัดทำบัญชีแสดงจำนวน ปริมาณการผลิต การขาย การจำหน่ายและการมีไว้ในครอบครองซึ่งผลิตภัณฑ์ซีดีให้ใช้แบบซีดี ๐๖ข้อ ๓ แบบตามข้อ ๒ (๑)เรื่อง การจะทำการผลิตและการย้ายสถานที่ผลิต ข้อ ๒ (๒) และข้อ ๒ (๓)ให้แจ้งต่อพนักงานเจ้าหน้าที่ ณ กรมทรัพย์สินทางปัญญา หรือสำนักงานพาณิชย์จังหวัด หรือส่งโดยทางโทรสารในวัน เวลาราชการ ถึงพนักงานเจ้าหน้าที่ ณกรมทรัพย์สินทางปัญญาหรือสำนักงานพาณิชย์จังหวัดหรือส่งโดยทางไปรษณีย์ลงทะเบียนตอบรับถึงพนักงานเจ้าหน้าที่ ณกรมทรัพย์สินทางปัญญาหรือสำนักงานพาณิชย์จังหวัดแบบตามข้อ ๒ (๑) เรื่อง การได้มาหรือมีไว้ในครอบครองซึ่งเครื่องจักรการจำหน่าย จ่าย โอน เครื่องจักร และการได้มาหรือมีไว้ในครอบครองซึ่งเม็ดพลาสติกให้แจ้งต่ออธิบดีกรมทรัพย์สินทางปัญญาหรือผู้ที่อธิบดีกรมทรัพย์สินทางปัญญามอบหมายหรือส่งโดยทางโทรสาร ในวัน เวลาราชการ ถึงอธิบดีกรมทรัพย์สินทางปัญญาหรือผู้ที่อธิบดีกรมทรัพย์สินทางปัญญามอบหมายหรือส่งทางไปรษณีย์ลงทะเบียนตอบรับถึงอธิบดีกรมทรัพย์สินทางปัญญาหรือผู้ที่อธิบดีกรมทรัพย์สินทางปัญญามอบหมายในกรณีที่ส่งทางโทรสารให้ถือวันที่ได้รับโทรสารเป็นวันแสดงเจตนาในการแจ้งแต่การแจ้งจะสมบูรณ์ก็ต่อเมื่อผู้แจ้งได้ส่งต้นฉบับให้พนักงานเจ้าหน้าที่ ภายใน ๗วันทำการ นับแต่วันที่ได้รับโทรสารในกรณีที่ส่งโดยทางไปรษณีย์ลงทะเบียนตอบรับให้ถือว่าวันที่แบบการแจ้งไปถึงพนักงานเจ้าหน้าที่เป็นวันที่ยื่นแบบการแจ้งนั้นข้อ ๔ การกรอกข้อความในแบบการแจ้งตามข้อ๒ ต้อง(๑) พิมพ์หรือเขียนข้อความเป็นภาษาไทย ยกเว้นในส่วนที่เป็นชื่อเฉพาะ(๒) มีข้อความถูกต้อง ชัดเจน ตามที่กำหนดในแบบพิมพ์(๓) ลงลายมือชื่อผู้แจ้ง หรือลงลายมือชื่อของผู้รับมอบอำนาจในกรณีที่การแจ้งกระทำโดยผู้รับมอบอำนาจให้แนบภาพถ่ายหนังสือมอบอำนาจมาพร้อมกันด้วยข้อ ๕ ในกรณีที่การมอบอำนาจนั้นได้กระทำในต่างประเทศหนังสือมอบอำนาจนั้นจะมีคำรับรองลายมือชื่อหรือไม่ก็ได้ในกรณีที่หนังสือมอบอำนาจตามวรรคหนึ่งได้กระทำในประเทศไทยโดยผู้มอบอำนาจมิได้มีถิ่นที่อยู่ในประเทศไทยต้องส่งภาพถ่ายหนังสือเดินทาง หรือภาพถ่ายหนังสือรับรองถิ่นที่อยู่ชั่วคราว หรือหลักฐานอื่นที่แสดงให้พนักงานเจ้าหน้าที่เห็นว่าในขณะมอบอำนาจผู้นั้นได้เข้ามาในประเทศไทยจริงด้วยข้อ ๖ การส่งสำเนาหรือภาพถ่ายเอกสารประกอบการแจ้งผู้แจ้งต้องรับรองความถูกต้องของสำเนาหรือภาพถ่ายนั้นด้วยข้อ ๗ การส่งเอกสารประกอบการแจ้งที่เป็นภาษาต่างประเทศผู้แจ้งต้องจัดให้มีคำแปลเป็นภาษาไทยโดยมีคำรับรองของผู้แปลด้วยว่าเป็นคำแปลที่ถูกต้อง ยกเว้นในส่วนที่เป็นชื่อเฉพาะหมวด ๒การทำการผลิตหรือว่าจ้างทำการผลิต ข้อ ๘ แบบการแจ้งสำหรับผู้จะทำการผลิตตามมาตรา ๕วรรคหนึ่ง ให้ยื่นพร้อมเอกสารหรือหลักฐาน ดังต่อไปนี้(๑) แผนที่แสดงที่ตั้งสถานที่ผลิตผลิตภัณฑ์ซีดี(๒) แผนผังของสถานที่ผลิตผลิตภัณฑ์ซีดีที่แสดงทางเข้าออกและที่ตั้งเครื่องจักรโดยละเอียด ถูกต้อง และชัดเจน(๓) หลักฐานการนำเข้าเครื่องจักรที่ใช้ในการผลิตผลิตภัณฑ์ซีดีกรณีเป็นผู้นำเข้าเครื่องจักร(๔) หลักฐานการได้มาหรือมีไว้ในครอบครอง หรือเช่าหรือเช่าซื้อซึ่งเครื่องจักรที่ใช้ในการผลิตผลิตภัณฑ์ซีดี(๕) หลักฐานแสดงสิทธิในการใช้สถานที่เป็นสถานที่ผลิตผลิตภัณฑ์ซีดี(๖)สำเนาทะเบียนบ้านของสถานที่ตั้งสถานที่ผลิตผลิตภัณฑ์ซีดีและของผู้จะทำการผลิต(๗) สำเนาบัตรประจำตัวของผู้จะทำการผลิต หรือหนังสือรับรองการเป็นนิติบุคคลในกรณีที่ผู้จะทำการผลิตเป็นนิติบุคคล(๘) สำเนาใบอนุญาตตั้งโรงงานอุตสาหกรรม(๙) เอกสารหรือหลักฐานอื่นที่จำเป็นและเกี่ยวข้อง (ถ้ามี)ข้อ ๙ แบบการแจ้งสำหรับเจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์ตามมาตรา๕ วรรคสอง ให้ยื่นพร้อมเอกสารหรือหลักฐาน ดังต่อไปนี้(๑) สำเนาบัตรประจำตัวของเจ้าของลิขสิทธิ์ หรือผู้รับโอนลิขสิทธิ์หรือผู้ได้รับอนุญาตให้ทำการผลิตงานอันมีลิขสิทธิ์หรือหนังสือรับรองการเป็นนิติบุคคลในกรณีที่เจ้าของลิขสิทธิ์ หรือผู้รับโอนลิขสิทธิ์หรือผู้ได้รับอนุญาตให้ทำการผลิตงานอันมีลิขสิทธิ์เป็นนิติบุคคลกรณีเจ้าของลิขสิทธิ์ หรือผู้รับโอนลิขสิทธิ์หรือผู้ได้รับอนุญาตให้ทำการผลิตงานอันมีลิขสิทธิ์ ทำการผลิตหรือว่าจ้างทำการผลิตเพื่อการส่งออกทั้งหมด จะมีเอกสารหรือหลักฐานดังกล่าวหรือไม่ก็ได้(๒) หนังสือรับรองที่ผู้แจ้งรับรองว่าเป็นเจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์กรณีหนังสือรับรองดังกล่าวได้จัดทำขึ้นในต่างประเทศหนังสือรับรองนั้นจะมีคำรับรองลายมือชื่อหรือไม่ก็ได้(๓) เอกสารหรือหลักฐานอื่นที่จำเป็นและเกี่ยวข้อง (ถ้ามี)ข้อ ๑๐ ในกรณีที่ใบรับแจ้งชำรุดในสาระสำคัญหรือสูญหายให้ผู้แจ้งยื่นขอรับใบแทนใบรับแจ้งพร้อมเอกสารหรือหลักฐาน ดังต่อไปนี้(๑) ใบรับแจ้งฉบับเดิมที่ชำรุดในสาระสำคัญ หรือ(๒) หลักฐานการแจ้งความว่าใบรับแจ้งสูญหายข้อ ๑๑ การออกใบแทนใบรับแจ้งไม่ว่ากรณีใด ๆให้ถือว่ามีผลเป็นการยกเลิกใบรับแจ้งฉบับเดิมหมวด ๓การเปลี่ยนแปลงรายการและการย้ายสถานที่ผลิต ข้อ ๑๒ การเปลี่ยนแปลงรายการที่แจ้งตามมาตรา๖ ให้แจ้งภายใน ๗ วันทำการนับแต่วันที่ได้เปลี่ยนแปลงรายการที่แจ้งข้อ ๑๓ การแจ้งการย้ายสถานที่ผลิตตามมาตรา๗ วรรคสอง ให้แจ้งก่อนวันที่ย้ายสถานที่ผลิตและให้ยื่นพร้อมเอกสารหรือหลักฐานดังต่อไปนี้(๑) แผนที่แสดงที่ตั้งสถานที่ผลิตผลิตภัณฑ์ซีดีแห่งใหม่(๒) แผนผังของสถานที่ผลิตผลิตภัณฑ์ซีดีแห่งใหม่ที่แสดงทางเข้าออกและที่ตั้งเครื่องจักรโดยละเอียด ถูกต้อง และชัดเจน(๓)หลักฐานแสดงสิทธิในการใช้สถานที่แห่งใหม่เป็นสถานที่ผลิตผลิตภัณฑ์ซีดี(๔) สำเนาทะเบียนบ้านของสถานที่ตั้งสถานที่ผลิตผลิตภัณฑ์ซีดีแห่งใหม่(๕)สำเนาบัตรประจำตัวของผู้แจ้งหรือหนังสือรับรองการเป็นนิติบุคคลในกรณีที่ผู้แจ้งเป็นนิติบุคคล(๖) สำเนาใบอนุญาตตั้งโรงงานอุตสาหกรรม(๗) เอกสารหรือหลักฐานอื่นที่จำเป็นและเกี่ยวข้อง (ถ้ามี)หมวด ๔เครื่องหมายรับรองการผลิตสำหรับผู้ทำการผลิตแผ่นซีดีหรือแผ่นดีวีดี ข้อ ๑๔ การออกเครื่องหมายรับรองการผลิตสำหรับผู้ทำการผลิตแผ่นซีดีหรือแผ่นดีวีดีตามมาตรา๙ วรรคหนึ่ง ให้ออกภายใน ๓ วันทำการนับแต่วันที่รับแจ้งข้อ ๑๕ เครื่องหมายรับรองการผลิตสำหรับผู้ทำการผลิตแผ่นซีดีหรือแผ่นดีวีดี ประกอบด้วย(๑) เครื่องหมายอักษรย่อภาษาอังกฤษ คือ DIP(๒) รหัสประจำตัวผู้ทำการผลิตและสถานที่ผลิตแต่ละแห่ง ซึ่งประกอบด้วยตัวเลขของผู้ทำการผลิตไม่เกิน๔ หลักเมื่อผู้ทำการผลิตได้รับเครื่องหมายและรหัสตามวรรคหนึ่งแล้วให้ผู้ทำการผลิตกำหนดรหัสประจำแม่พิมพ์ (Mould) แต่ละแม่พิมพ์ซึ่งประกอบด้วยอักษรโรมันตัวพิมพ์ใหญ่ เรียงตามลำดับจากอักษร A เป็นต้นไป ต่อท้ายเครื่องหมายและรหัสตามวรรคหนึ่ง และเมื่อใช้ถึงอักษร Z แล้วให้ใช้อักษรโรมันตัวพิมพ์ใหญ่คู่ที่เหมือนกันเรียงตามลำดับจากอักษร AA เป็นต้นไปข้อ ๑๖ การทำเครื่องหมายรับรองการผลิตสำหรับผู้ทำการผลิตแผ่นซีดีทุกชนิดหรือแผ่นดีวีดีทุกชนิดให้ทำลงบนแม่พิมพ์ (Mould) ของเครื่องจักรที่ใช้ทำการผลิตและให้อยู่ในด้านตรงข้ามกับด้านที่ใส่แผ่นงานต้นแบบ (Stamper) โดยมีขนาดที่มองเห็นได้ด้วยตาเปล่าและให้เครื่องหมายรับรองการผลิตที่ทำลงบนแม่พิมพ์(Mould) และในลักษณะกลับด้านซึ่งเมื่อผลิตแผ่นซีดีทุกชนิดหรือแผ่นดีวีดีทุกชนิดแล้ว จะแสดงให้ปรากฏตรงกับเครื่องหมายรับรองการผลิตที่ได้รับข้อ ๑๗ กรณีที่ผู้ทำการผลิตได้ใช้รหัสประจำแม่พิมพ์(Mould) และอยู่ในด้านตรงข้ามกับด้านที่ใส่แผ่นงานต้นแบบ (Stamper) อยู่แล้วก่อนวันที่ประกาศฉบับนี้มีผลใช้บังคับให้ผู้ทำการผลิตแจ้งรหัสดังกล่าวต่อพนักงานเจ้าหน้าที่พร้อมกับการแจ้งตามมาตรา ๕วรรคหนึ่งและให้กรมทรัพย์สินทางปัญญาออกรหัสที่ได้แจ้งนั้นเป็นเครื่องหมายรับรองการผลิตสำหรับผู้ทำการผลิตแผ่นซีดีทุกชนิดหรือแผ่นดีวีดีทุกชนิดตามมาตรา๙ วรรคหนึ่ง โดยไม่ต้องปฏิบัติตามข้อ ๑๕ และข้อ ๑๖จนกว่าผู้ทำการผลิตจะได้เปลี่ยนแม่พิมพ์ (Mould) ใหม่จึงให้ผู้ทำการผลิตมาขอเครื่องหมายรับรองการผลิตอีกชั้นหนึ่ง อนึ่งเครื่องหมายรับรองการผลิตที่ปรากฏลงบนแม่พิมพ์ (Mould) ดังกล่าวให้แสดงในลักษณะกลับด้านหมวด ๕เครื่องหมายรับรองการผลิตสำหรับผู้ทำการผลิตแผ่นงานต้นแบบ ข้อ ๑๘ การออกเครื่องหมายรับรองการผลิตสำหรับผู้ทำการผลิตแผ่นงานต้นแบบตามมาตรา๙ วรรคหนึ่ง ให้ออกภายใน ๓ วันทำการนับแต่วันที่รับแจ้งข้อ ๑๙ เครื่องหมายรับรองการผลิตสำหรับผู้ทำการผลิตแผ่นงานต้นแบบประกอบด้วย(๑) เครื่องหมายอักษรย่อภาษาอังกฤษ คือ DIP(๒) รหัสประจำตัวผู้ทำการผลิตและเครื่องบันทึกแสงเลเซอร์ (Laser Beam Recorder : LBR) แต่ละเครื่อง ขึ้นต้นด้วยตัวอักษร LBR กับตัวเลขตั้งแต่ ๑ หลักเป็นต้นไปข้อ ๒๐ การทำเครื่องหมายรับรองการผลิตสำหรับผู้ทำการผลิตแผ่นงานต้นแบบให้ทำให้ปรากฏลงบนแผ่นงานต้นแบบโดยมีขนาดที่มองเห็นได้ด้วยตาเปล่าข้อ ๒๑ กรณีที่ผู้ทำการผลิตแผ่นซีดีหรือแผ่นดีวีดีนำเข้าแผ่นงานต้นแบบ(Stamper) มาจากต่างประเทศไม่มีหน้าที่ทำเครื่องหมายรับรองการผลิตสำหรับผู้ทำการผลิตแผ่นงานต้นแบบในหมวดนี้หมวด ๖เครื่องหมายรับรองงานต้นแบบ ข้อ ๒๒ การออกเครื่องหมายรับรองงานต้นแบบตามมาตรา๙ วรรคสอง ให้ออกภายใน ๓ วันทำการ นับแต่วันที่รับแจ้งข้อ ๒๓ เครื่องหมายรับรองงานต้นแบบสำหรับออกให้เจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์เพื่อใช้แสดงบนผลิตภัณฑ์ซีดีที่เจ้าของลิขสิทธิ์ หรือผู้รับโอนลิขสิทธิ์หรือผู้ได้รับอนุญาตให้ทำการผลิตงานอันมีลิขสิทธิ์ ทำการผลิตหรือว่าจ้างทำการผลิต ประกอบด้วย(๑) เครื่องหมายอักษรย่อภาษาอังกฤษของกรมทรัพย์สินทางปัญญา คือ DIP(๒) ตัวเลขรหัสเจ้าของลิขสิทธิ์ จำนวน ๕ หลัก(๓) ตัวเลขปี ค.ศ. จำนวน ๒ หลักสุดท้าย(๔) รหัสของงานลิขสิทธิ์ ประกอบด้วยตัวเลข ๔ หลักข้อ ๒๔ การทำเครื่องหมายรับรองงานต้นแบบให้ทำให้ปรากฏลงบนแผ่นงานต้นแบบ (Stamper) ที่จะใช้ในการผลิตผลิตภัณฑ์ซีดีของเจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์ ดังนี้(๑) เครื่องหมายรับรองงานต้นแบบ ให้มีขนาดความสูงระหว่าง ๑.๐ ถึง ๓.๐มิลลิเมตร(๒)ให้เครื่องหมายรับรองงานต้นแบบอยู่ห่างจากจุดศูนย์กลางของผลิตภัณฑ์ซีดีระหว่าง ๑๖.๐ถึง ๒๓.๐ มิลลิเมตรข้อ ๒๕ กรณีที่เจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์ได้ใช้รหัสประจำแผ่นงานต้นแบบอยู่แล้วก่อนวันที่ประกาศฉบับนี้มีผลใช้บังคับให้เจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์แจ้งรหัสดังกล่าวต่อพนักงานเจ้าหน้าที่พร้อมกับการแจ้งตามมาตรา ๕ วรรคสองและให้กรมทรัพย์สินทางปัญญาออกรหัสเดิมที่ได้แจ้งนั้นเป็นเครื่องหมายรับรองงานต้นแบบตามมาตรา๙ วรรคสอง โดยไม่ต้องปฏิบัติตามข้อ ๒๓ และข้อ ๒๔จนกว่าเจ้าของลิขสิทธิ์หรือผู้รับโอนลิขสิทธิ์หรือผู้ได้รับอนุญาตให้ทำการผลิตงานอันมีลิขสิทธิ์ จะได้เปลี่ยนแผ่นงานต้นแบบ (Stamper) ใหม่ข้อ ๒๖ กรณีที่เจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์นำเข้าแผ่นงานต้นแบบมาจากต่างประเทศและมีรหัสประจำแผ่นงานต้นแบบอยู่แล้ว ให้เจ้าของลิขสิทธิ์หรือผู้รับโอนลิขสิทธิ์ หรือผู้ได้รับอนุญาตให้ทำการผลิตงานอันมีลิขสิทธิ์แจ้งรหัสดังกล่าวต่อพนักงานเจ้าหน้าที่พร้อมกับการแจ้งตามมาตรา ๕ วรรคสองและให้กรมทรัพย์สินทางปัญญาออกรหัสเดิมที่ได้แจ้งนั้นเป็นเครื่องหมายรับรองงานต้นแบบตามมาตรา ๙ วรรคสองโดยไม่ต้องปฏิบัติตามข้อ ๒๓ และข้อ ๒๔หมวด ๗การจัดทำบัญชีของผู้ทำการผลิต ข้อ ๒๗ การจัดทำบัญชีและการเก็บรักษาบัญชีตามมาตรา๑๐ (๒) ให้ดำเนินการดังนี้(๑) ลงรายการในบัญชีตามแบบซีดี ๐๖ ให้แล้วเสร็จภายใน ๑๕วันนับแต่วันที่รายการนั้นเกิดขึ้น(๒) ให้ผู้ประกอบการจัดทำบัญชี และจัดเก็บรักษาบัญชีดังกล่าวไว้ ณสถานที่ผลิตหมวด ๘การได้มาหรือมีไว้ในครอบครองหรือจำหน่ายจ่าย โอน เครื่องจักร ข้อ ๒๘ การแจ้งการได้มาหรือมีไว้ในครอบครองซึ่งเครื่องจักรตามมาตรา๑๖ วรรคหนึ่ง ให้ยื่นพร้อมเอกสารหรือหลักฐาน ดังต่อไปนี้(๑) ภาพถ่ายเครื่องจักรและอุปกรณ์ของเครื่องจักรอย่างครบถ้วน(๒) แผนที่แสดงที่ตั้งของสถานที่ครอบครองเครื่องจักร(๓) แผนผังของสถานที่ครอบครองเครื่องจักรที่แสดงทางเข้าออกและที่ตั้งเครื่องจักรโดยละเอียด ถูกต้อง และชัดเจน(๔) หลักฐานการนำเข้าเครื่องจักรที่ใช้ในการผลิตผลิตภัณฑ์ซีดีกรณีเป็นผู้นำเข้าเครื่องจักร(๕) หลักฐานการได้มาหรือมีไว้ในครอบครอง หรือเช่า หรือเช่าซื้อซึ่งเครื่องจักร(๖) หลักฐานแสดงสิทธิในการใช้สถานที่เป็นสถานที่เก็บเครื่องจักร(๗) สำเนาบัตรประจำตัวของผู้แจ้งหรือหนังสือรับรองการเป็นนิติบุคคลในกรณีที่ผู้แจ้งเป็นนิติบุคคล(๘) เอกสารหรือหลักฐานอื่นที่จำเป็นและเกี่ยวข้อง (ถ้ามี)ข้อ ๒๙ การแจ้งการจำหน่ายจ่าย โอนเครื่องจักรตามมาตรา ๑๗ วรรคหนึ่ง ให้ยื่นพร้อมเอกสารหรือหลักฐานดังต่อไปนี้(๑) ภาพถ่ายเครื่องจักรและอุปกรณ์ของเครื่องจักรอย่างครบถ้วน(๒) เอกสารหรือหลักฐานเกี่ยวกับการจำหน่าย จ่าย โอนเครื่องจักรหมวด ๙การได้มาหรือมีไว้ในครอบครองซึ่งเม็ดพลาสติก ข้อ ๓๐ ผู้ได้มาหรือมีไว้ในครอบครองซึ่งเม็ดพลาสติกประเภทโพลีคาร์บอเนต(Polycarbonate) ชนิดออพติคอลเกรด (Optical Grade) ปริมาณตั้งแต่ ๗๕๐ กิโลกรัมขึ้นไป ให้แจ้งการได้มาหรือมีไว้ในครอบครองถึงประเภทชนิด ปริมาณ และสถานที่เก็บ ตามมาตรา ๑๘ข้อ ๓๑ การแจ้งการได้มาหรือมีไว้ในครอบครองซึ่งเม็ดพลาสติกตามมาตรา๑๘ ให้ยื่นพร้อมเอกสารหรือหลักฐาน ดังต่อไปนี้(๑) แผนที่แสดงที่ตั้งสถานที่เก็บเม็ดพลาสติก โดยละเอียด ถูกต้องและชัดเจน(๒) หลักฐานการได้มาหรือมีไว้ในครอบครองซึ่งเม็ดพลาสติก(๓) สำเนาบัตรประจำตัวของผู้แจ้งหรือหนังสือรับรองการเป็นนิติบุคคลในกรณีที่ผู้แจ้งเป็นนิติบุคคล(๔) เอกสารหรือหลักฐานอื่นที่จำเป็นและเกี่ยวข้อง (ถ้ามี)หมวด ๑๐เบ็ดเตล็ด ข้อ ๓๒ กรณีมีปัญหาหรือความจำเป็นไม่อาจปฏิบัติตามประกาศฉบับนี้ได้ไม่ว่าปัญหาข้อกฎหมายหรือข้อเท็จจริงให้เสนอเรื่องตามลำดับชั้นให้อธิบดีเป็นผู้พิจารณาผ่อนผันหรืออนุญาตต่อไปบทเฉพาะกาล ข้อ ๓๓ แบบการแจ้งใด ๆที่ผู้แจ้งได้ยื่นไว้ตามประกาศกรมทรัพย์สินทางปัญญา เรื่อง การกำหนด แบบรายการที่ต้องแจ้ง หลักเกณฑ์ วิธีการ และเงื่อนไขการทำการผลิตหรือว่าจ้างทำการผลิตการเปลี่ยนแปลงรายการ การย้ายสถานที่ผลิต เครื่องหมายรับรองการผลิตเครื่องหมายรับรองงานต้นแบบ การจัดทำบัญชีของผู้ทำการผลิตการได้มาหรือมีไว้ในครอบครอง หรือจำหน่าย จ่าย โอน เครื่องจักร และการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดีพ.ศ. ๒๕๔๘ ลงวันที่ ๒๓ สิงหาคม ๒๕๔๘ และที่แก้ไขเพิ่มเติมและยังอยู่ในระหว่างการพิจารณา ให้ถือว่าเป็นแบบการแจ้งตามประกาศนี้โดยอนุโลมข้อ ๓๔ บรรดาใบรับแจ้งใบแทนใบรับแจ้ง เครื่องหมายรับรองการผลิต และเครื่องหมายรับรองงานต้นแบบที่ได้ออกให้ตามประกาศกรมทรัพย์สินทางปัญญาเรื่อง การกำหนด แบบ รายการที่ต้องแจ้ง หลักเกณฑ์ วิธีการและเงื่อนไขการทำการผลิตหรือว่าจ้างทำการผลิต การเปลี่ยนแปลงรายการการย้ายสถานที่ผลิต เครื่องหมายรับรองการผลิต เครื่องหมายรับรองงานต้นแบบการจัดทำบัญชีของผู้ทำการผลิต การได้มาหรือมีไว้ในครอบครอง หรือจำหน่าย จ่าย โอนเครื่องจักรและการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดีพ.ศ. ๒๕๔๘ ลงวันที่ ๒๓ สิงหาคม ๒๕๔๘ และที่แก้ไขเพิ่มเติม ก่อนวันที่ประกาศนี้มีผลใช้บังคับให้คงใช้ได้ต่อไปบัญชีแสดงจำนวน ปริมาณการผลิต การขาย การจำหน่ายและการมีไว้ในครอบครองซึ่งผลิตภัณฑ์ซีดีที่ผู้ทำการผลิตได้จัดทำไว้ตามประกาศกรมทรัพย์สินทางปัญญา เรื่องการกำหนด แบบ รายการที่ต้องแจ้งหลักเกณฑ์ วิธีการ และเงื่อนไขการทำการผลิตหรือว่าจ้างทำการผลิต การเปลี่ยนแปลงรายการการย้ายสถานที่ผลิต เครื่องหมายรับรองการผลิต เครื่องหมายรับรองงานต้นแบบ การจัดทำบัญชีของผู้ทำการผลิตการได้มาหรือมีไว้ในครอบครอง หรือจำหน่าย จ่าย โอน เครื่องจักร และการได้มาหรือมีไว้ในครอบครองซึ่งเม็ดพลาสติกตามพระราชบัญญัติการผลิตผลิตภัณฑ์ซีดีพ.ศ. ๒๕๔๘ ลงวันที่ ๒๓ สิงหาคม ๒๕๔๘และที่แก้ไขเพิ่มเติมก่อนวันที่ประกาศนี้มีผลใช้บังคับ ให้คงใช้ได้ต่อไปประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๗ กันยายน พ.ศ. ๒๕๕๔ปัจฉิมาธนสันติอธิบดีกรมทรัพย์สินทางปัญญา[เอกสารแนบท้าย]๑. แบบการแจ้งสำหรับผู้จะทำการผลิต การย้ายสถานที่ผลิตการได้มาหรือมีไว้ในครอบครองซึ่งเครื่องจักร การจำหน่าย จ่าย โอน เครื่องจักรและการได้มาหรือมีไว้ในครอบครองซึ่งเม็ดพลาสติก (แบบ ซีดี ๐๑)๒. แบบการแจ้งสำหรับเจ้าของลิขสิทธิ์ (แบบ ซีดี ๐๒)๓. แบบแจ้งการเปลี่ยนแปลงรายการ (แบบ ซีดี ๐๓)๔. ใบรับแจ้งสำหรับผู้จะทำการผลิตตามกฎหมายว่าด้วยการผลิตผลิตภัณฑ์ซีดี (แบบ ซีดี ๐๔)๕. ใบรับแจ้งสำหรับเจ้าของลิขสิทธิ์ตามกฎหมายว่าด้วยการผลิตผลิตภัณฑ์ซีดี (แบบ ซีดี ๐๕)๖. แบบการจัดทำบัญชีแสดงจำนวน ปริมาณการผลิต การขาย การจำหน่าย และการมีไว้ในครอบครองซึ่งผลิตภัณฑ์ซีดี(แบบ ซีดี ๐๖)(ดูข้อมูลจากภาพกฎหมาย)ปริยานุช/ผู้จัดทำ๑๙ ตุลาคม ๒๕๕๔ปณตภร/ผู้ตรวจ๒๕ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๒ ง/หน้า ๑๘/๑๔ ตุลาคม ๒๕๕๔